CELEX: 32016R0683
Language: hu
Date: 2016-05-02 00:00:00
Title: A Bizottság (EU) 2016/683 rendelete (2016. május 2.) az 1333/2008/EK európai parlamenti és tanácsi rendelet II. mellékletének a propionsav – propionátok (E 280–283) tortillában való felhasználása tekintetében történő módosításáról (EGT-vonatkozású szöveg)

3.5.2016   
            
            
               HU
            
            
               Az Európai Unió Hivatalos Lapja
            
            
               L 117/28
            
         A BIZOTTSÁG (EU) 2016/683 RENDELETE
   (2016. május 2.)
   az 1333/2008/EK európai parlamenti és tanácsi rendelet II. mellékletének a propionsav – propionátok (E 280–283) tortillában való felhasználása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1) és különösen annak 10. cikke (3) bekezdésére,
   mivel:
   
               (1)
            
            
               Az 1333/2008/EK rendelet II. melléklete meghatározza az élelmiszerekben használható élelmiszer-adalékanyagok uniós jegyzékét és azok felhasználási feltételeit.
            
         
               (2)
            
            
               Az élelmiszer-adalékanyagok uniós jegyzékének naprakésszé tétele az 1331/2008/EK európai parlamenti és tanácsi rendelet (2) 3. cikkének (1) bekezdésében említett egységes eljárásnak megfelelően, a Bizottság kezdeményezésére vagy kérelemre történhet.
            
         
               (3)
            
            
               2015. július 14-én kérelmet nyújtottak be arra vonatkozóan, hogy a kalcium-propionát (E282) tartósítószerként a tortilla eltarthatóságának meghosszabbítására is használható legyen. Az említett kérelmet a Bizottság az 1331/2008/EK rendelet 4. cikkének megfelelően hozzáférhetővé tette a tagállamok számára.
            
         
               (4)
            
            
               A propionsav – propionátok használata elengedhetetlen a tortilla eltarthatóságának meghosszabbításához, mivel nagy nedvességtartalmából és a mikroorganizmusok szaporodásának kedvező összetételéből adódóan e termék gyorsan romlik.
            
         
               (5)
            
            
               A propionsavat – propionátokat széles körben használják a penészgombák élesztős pékáruban való elszaporodásának megakadályozására, mivel a szóban forgó anyagok minimális hatást gyakorolnak az élesztőre és a végtermék illatára, illetve ízére.
            
         
               (6)
            
            
               A propionsav (E 280), a nátrium-propionát (E 281), a kalcium-propionát (E 282) és a kálium-propionát (E 283) élelmiszer-adalékanyagként való felhasználásának újraértékeléséről szóló véleményében (3) az Európai Élelmiszerbiztonsági Hatóság (a továbbiakban: Hatóság) arra a következtetésre jutott, hogy ezen anyagok élelmiszer-adalékanyagként a jelenleg engedélyezett felhasználási célok és szintek mellett nem adnak okot biztonsági aggályokra. A propionátok tortillában való felhasználásának engedélyezése a felhasználás körének olyan kiterjesztése, amely nem ad újabb aggodalomra okot, mivel a Hatóság által végzett expozíciós értékelés kiterjedt a 07.1. „Kenyér és zsemlefélék” élelmiszer-kategóriára.
            
         
               (7)
            
            
               Az 1331/2008/EK rendelet 3. cikkének (2) bekezdése értelmében a Bizottság köteles kikérni a Hatóság véleményét az 1333/2008/EK rendelet II. mellékletében szereplő élelmiszer-adalékanyagok uniós jegyzékének naprakésszé tétele érdekében, kivéve azokban az esetekben, amikor a naprakésszé tétel valószínűsíthetően nem gyakorol hatást az emberi egészségre. Mivel a propionsav – propionátok (E 280–283) tartósítószerként való felhasználásának kiterjesztése a tortillára az említett jegyzék olyan jellegű frissítését jelenti, amely valószínűsíthetően nem gyakorol hatást az emberi egészségre, nem szükséges kikérni a Hatóság véleményét.
            
         
               (8)
            
            
               Az 1333/2008/EK rendelet II. mellékletét ezért ennek megfelelően módosítani kell.
            
         
               (9)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Az 1333/2008/EK rendelet II. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. május 2-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 354., 2008.12.31., 16. o.
   
   
      (2)  Az Európai Parlament és a Tanács 2008. december 16-i 1331/2008/EK rendelete az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról (HL L 354., 2008.12.31., 1. o.).
   
      (3)  The EFSA Journal 2014; 12(7):3779.
   
      MELLÉKLET
      Az 1333/2008/EK rendelet II. melléklete E. részének „Kenyér és zsemlefélék” című 07.1. élelmiszer-kategóriájában a „Propionsav – propionátok” bejegyzések helyébe a következő szövegek lépnek:
      
         
                      
                  
                  
                     „E 280–283
                  
                  
                     Propionsav – propionátok
                  
                  
                     3 000 
                  
                  
                     (1) (6)
                  
                  
                     kizárólag: előrecsomagolt szeletelt kenyér és rozskenyér
                  
               
                     E 280–283
                  
                  
                     Propionsav – propionátok
                  
                  
                     2 000 
                  
                  
                     (1) (6)
                  
                  
                     kizárólag: csökkentett energiatartalmú kenyér; részben sütött, előcsomagolt kenyér; előcsomagolt zsemle, tortilla és pita; előcsomagolt pølsebrød, boller és dansk flutes
                     
                  
               
                     E 280–283
                  
                  
                     Propionsav – propionátok
                  
                  
                     1 000 
                  
                  
                     (1) (6)
                  
                  
                     kizárólag: előrecsomagolt kenyér”